Alaquàs homenatgea a Ernest Lluch amb un concert de música barroca a càrrec de la formació Estil Concertant
09/11/2009

# Alaquàs homenatgea a Ernest Lluch amb un concert de música barroca a càrrec de la formació Estil Concertant

*   09/11/2009
*   [Imprimir](#)
*   Compartir
*    https://www.alaquas.org/documento.asp?id\_do=11724

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11724%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20homenatgea%20a%20Ernest%20Lluch%20amb%20un%20concert%20de%20m%C3%BAsica%20barroca%20a%20c%C3%A0rrec%20de%20la%20formaci%C3%B3%20Estil%20Concertant)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11724/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11724/09112009concierto44_Form_4.jpg)](https://www.alaquas.org/ficheros/documentos/2009/2/11724/09112009concierto44_Form_10.jpg "<a href='https://www.alaquas.org/ficheros/documentos/2009/2/11724/09112009concierto44_Form_10.jpg' target=_blank><i class='fa fa-external-link' aria-hidden='true'></i>.Alaquàs homenatgea a Ernest Lluch amb un concert de música barroca a càrrec de la formació Estil Concertant</a>")

El Castell d'Alaquàs, seu de la Secció Valenciana de la Fundació Ernest Lluch, acull aquest acte en commemoració a l'exministre i excatedràtic de la Universitat de València

El Castell d'Alaquàs va acollir el dissabte 7 de novembre el Concert Anual en memòria d'Ernest Lluch, enguany protagonitzat per la formació de música barroca Estil Concertant. Aquesta actuació s'emmarca dins de la programació de Concerts de Tardor organitzada per l'Ajuntament d'Alaquàs i es celebra tots els anys per tal de mantenir viva la memòria, el pensament i l'obra d'Ernest Lluch.

En l'acte van estar presents l'Alcaldessa d'Alaquàs, Elvira García, el President de la Secció Valenciana de la Fundació Ernest Lluch, Vicent Soler i diversos representants tant de la fundació Ernest Lluch com de la fundació Bancaixa.

El concert, que va estar presenciat per més de cent veïns i veïnes d'Alaquàs, va oferir un ampli repertori de música barroca. Aquesta formació, creada per Marisa Esparza el 1998, interpreta en les seues diferents formacions els autors del barroc i el classicisme europeu, incidint en el patrimoni musical del segle XVIII.

Estil Concertant se serveix de criteris historicistes i instruments d'època. Han realitzat la majoria d'estrenes de recuperació de música inèdita en el Palau de la Música de València, tals com: "Invitatorio" de José de Nebra, "Les tres nits de Tenebres" d'Antonio Soler, "Villancicos al Naixement" de Pascual Fonts, José Pradas i Francisco Morera, "Tonadas i Cantades" de Joaquín García, el "Réquiem" de José de Torres, "Tonadillas escèniques" de Rosales, Misón i Laserna, i de Vicente Martín i Soler la cantata "Il Sogno", les òperes "Una cosa rara", "La Festa del Villaggio" i el ballet "Dido Abandonada".

  
La seua discografia compta amb treballs com "Invitatorio Imperial", "Trios sonatas de Pla", "Tot cedeix a l'amor", "Villancicos al Naixement", "Réquiem i missa de coronació" de Torres, "Ai quin prodigi", monogràfic de Joaquín García (1710-1779) així com els "Trios i Divertimentos" de F.J.Haydn, per als segells discogràfics Arsis i la Societat Espanyola de Musicología.

**La Fundació Ernest** **Lluch**

La Fundació Ernest Lluch va nàixer per a fer perviure els valors i l'obra d'Ernest Lluch i per a mantenir viva la seua polièdrica personalitat, que va destacar sempre pel seu rigor. Particularment, convé destacar també el seu tarannà dialogant enmig de les controvèrsies que el van envoltar i que, potser, és el que els seus assassins van voler tallar de soca-rel la nit del 21 de novembre de 2000.

Alaquàs va tenir una especial significació en el trajecte vital d'Ernest Lluch. En el convent de la Puríssima, va ser detingut per la policia política, el 24 de juny de 1975, com un dels integrants dels Déu d'Alaquàs, un dels fets més significatius del tardofranquisme. Si més no, es tractava de consolidar una plataforma unitaria de partits per a aconseguir la "Llibertat, Amnistía i Estatut d'Autonomia". Aquests esdeveniments posaven de relleu el profund compromís cívic que Ernest Lluch havia contret amb la nostra Comunitat Autònoma. És per això que la Secció Valenciana de la Fundació Ernest Lluch, des de la seua inauguració el passat 8 de maig de 2007, es troba situada al Castell d'Alaquàs.